[{"text_idx": "#000000", "text": "Luobu Zhaxi, esploristo pri la tibeta medicino"}, {"text_idx": "#000001", "text": "Luobu Zhaxi, esploristo de la Instituto pri Tibetaj Medicino kaj Medikamento de la C\u0302ina Tibetologia Esplor-Centro, naskig\u0302is en familio de kuracistoj pri la tibeta medicino en Gyangze-gubernio de Xigaze, Tibeto, en la 1970-aj jaroj. Lia patro estas kuracisto de la gubernia popola hospitalo. Zhaxi diris, ke lokanoj nomis lian patron \"kuracisto Chumi\" (en la tibeta lingvo Chumi signifas senerarecon). Zhaxi havas 7 gefratojn. Post diplomig\u0302o el la elementa lernejo, li eklernis de sia patro tibetan medicinon. 4 jarojn pli poste li eklaboris en la popola hospitalo kaj servis kiel sekretario de sia patro."}, {"text_idx": "#000002", "text": "\"Tiam ni ofte iris al Yadong-gubernio de Tibeto por kolekti kurac-herbojn kaj fari tibetajn medikamentojn, c\u0302ar bona kuracisto pri tibeta medicino devas esti kapabla ne nur en kuracado de malsanoj, sed ankau\u0306 en farado de tibetaj medikamentoj.\" Zhaxi diris rememorante siajn spertojn el lernado apud la patro."}, {"text_idx": "#000003", "text": "En la 1990-aj jaroj Zhaxi estis rekomendita al la Instituto de Tibeta Medicino por fari studadon. Sukcesinte en ekzamenoj en 2005 li komencis sian magistrecan studadon en la instituto. Post diplomig\u0302o en 2008 li eklaboris en Pekino kiel esploristo de la C\u0302ina Esplora Centro pri Tibetologio."}, {"text_idx": "#000004", "text": "\"Mi opinias, ke veni al Pekino estis por mi elekto la plej g\u0302usta kaj la plej bona. Laborante en la urbo, mi devis venki diversajn malfacilojn, ekz. vivo for de miaj edzino kaj infano, kaj luado de log\u0302ejo. Nun mi vivas en Pekino jam 7 jarojn kaj iom post iom adaptig\u0302as al la vivo de la urbo, kie mi lernas multon. Dum laborado mi faris doktorecan studadon en la Pekina Universitato de C\u0302ina Medicino kaj vizitis C\u0302ilion, Argentinon, Brazilon, Usonon kaj Germanion por fari prelegojn kaj inters\u0302ang\u0302ojn kun mondfamaj specialistoj pri tibetologio.\""}, {"text_idx": "#000006", "text": "Zhaxi okupig\u0302as pri kompilado de la Vortaro de Tibeta Medicino de C\u0302inio kune kun fakuloj el tibetaj regionoj de 5 provincoj. La vortaro kun pli ol 15 mil vortoj havos du versiojn respektive en la tibeta lingvo kaj en la tibeta-hana."}, {"text_idx": "#000007", "text": "\"Pro manko de kono pri tibetaj medicino kaj medikamentoj, multaj homoj opinias, ke tibetaj medikamentoj enhavas multe da pezaj metaloj. Fakte, la kvintesenco de la tibetaj medikamentoj g\u0302uste estas pezaj metaloj, sed post tau\u0306ga prilaborado ili farig\u0302as utilaj al la korpo de homoj. Tio estas pruvita per sciencaj eksperimentoj. Mi ne opinias, ke la tibeta medicino estas mistera. G\u0302i estas branc\u0302o de scienco, kaj oni devas g\u0302in koni kaj lerni.\" Zhaxi esperas, ke pli multaj homoj konatig\u0302os kun la tibeta medicino."}]